# Άλκης Θρύλος

### Από τη Βικιπαίδεια, την ελεύθερη εγκυκλοπαίδεια

Άλκης Θρύλος ήταν το φιλολογικό ψευδώνυμο της Ελένης Ουράνη, το γένος Νεγρεπόντη (1896-1971). Ήταν κριτικός της λογοτεχνίας και του θεάτρου και συγγραφέας. Σύζυγός της ήταν ο ποιητής Κώστας Ουράνης.

Γεννήθηκε στην Αθήνα και από νεαρή ηλικία ασχολήθηκε με την λογοτεχνία και την κριτική. Εμφανίστηκε το 1915 στον Νουμά, με μονόπρακτα δράματα και ποιήματα και τα πρώτα κριτικά κείμενα. Συνεργάστηκε με πολλά περιοδικά και εφημερίδες, ανάμεσα σε αυτά την Νέα Εστία (όπου είχε την στήλη της θεατρικής κριτικής), τον Νουμά και την Ακρόπολη, στα οποία δημοσίευε κριτικές μελέτες για Έλληνες λογοτέχνες και θεατρικές παραστάσεις. Έγραψε επίσης πολλά κείμενα ταξιδιωτικών εντυπώσεων με έντονα λυρικά χαρακτηριστικά καθώς και άρθρα για φεμινιστικά ζητήματα.

Ήταν ιδρυτικό μέλος της Ομάδας των Δώδεκα και μέλος της Καλλιτεχνικής Επιτροπής του Εθνικού Θεάτρου.

Πέθανε στις 8 Δεκεμβρίου 1971.

Το άρθρο αυτό χρειάζεται επέκταση. Βοηθήστε τη Βικιπαίδεια επεκτείνοντάς το!
Ανακτήθηκε από "http://el.wikipedia.org../../../%CE%AC/%CE%BB/%CE%BA/%CE%86%CE%BB%CE%BA%CE%B7%CF%82_%CE%98%CF%81%CF%8D%CE%BB%CE%BF%CF%82_b815.html"

Κατηγορίες: Επέκταση | Έλληνες συγγραφείς | Γεννήσεις το 1896 | Θάνατοι το 1971

##### Views

- Άρθρο
- Συζήτηση
- Τελευταία έκδοση

##### Αναζήτηση